《南陔五章二章章八句三章章四句》
宋代·郑刚中

陟彼南陔，有风惟薰。曷念劬劳，华发盈巾。彼发之华，尚可剪也。

嗟嗟吾亲，不可见也。

陟彼南陔，其薰远兮。慨我功名，今亦晚兮。功名之晚，尚可为也。

嗟嗟吾亲，不可追也。

彼居之子，庭闱休休。爱日之念，胡弗省修。

瞻彼禽鸟，亦哺其母。养而弗驩，于孝奚取。

敬尔身矣，怿其亲矣。逮其暮矣，云何吁矣。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。